การประกอบธุรกิจของแต่ละสายผลิตภัณฑ์

1. บริษัทสามารถแยกผลิตภัณฑ์ตามรายละเอียดดังนี้คือ

1.1 แผ่นอะคริลิค

บริษัทผลิตและจำหน่ายแผ่นอะคริลิค (Casting Acrylic Sheet) ภายใต้เครื่องหมายการค้าชื่อ
“Moden Glas” และแผ่นอะคริลิคเกรดพิเศษ อาทิเช่น แผ่น Impact Modified
ที่ทนแรงกระแทกสูง ภายใต้เครื่องหมายการค้า “IMPACT”
และแผ่นสุขภัณฑ์หลากหลายเกรดเพื่อทำอ่างอาบน้ำ ภายใต้เครื่องหมายการค้า “Moden Glas“
และ “Lucite TS” เป็นต้น นอกจากนั้น บริษัทยังรับจ้างผลิตตามคำสั่งซื้อของลูกค้า (Made to
Order) ภายใต้เครื่องหมายการค้าของลูกค้าทั้งในประเทศและต่างประเทศ

แผ่นอะคริลิค เป็นแผ่นพลาสติกประเภท Thermoformable Plastic ลักษณะแผ่นเรียบใส
แต่สามารถผลิตได้ หลาก

หลายสี เช่น ชนิดโปร่งแสง ทึบแสง เป็นต้น มีคุณสมบัติพิเศษคือ เมื่อได้รับความร้อนสูงจะอ่อนตัวลง
สามารถดัดหรือขึ้นรูปเป็นแบบต่าง ๆ ได้ เมื่อเย็นตัวลงจะแข็งตัวและคงสภาพไว้ มีน้ำหนักเบา
ทนแรงกระแทก สามารถแกะสลัก พ่นสี ระบาย หรือ ทำซิลค์สกรีนเป็นรูปหรือลวดลายต่าง ๆ
นิยมนำมาใช้ทดแทนวัสดุหลายชนิด เช่น กระจก เหล็ก อลูมิเนียม และไม้อัด เป็นต้น
และสามารถใช้เป็นวัตถุดิบในการผลิตวัสดุอุปกรณ์ ในงานตกแต่งบ้านและอาคารสำนักงาน
สุขภัณฑ์ชนิดต่าง ๆ และงานใช้สอยเอนกประสงค์ต่าง ๆ เช่น แผ่นลอนหลังคาบ้าน
ตู้โชว์สินค้าและเฟอร์นิเจอร์ แผ่นป้ายโฆษณา ตู้โทรศัพท์สาธารณะ เป็นต้น
บริษัทสามารถผลิตแผ่นอะคริลิคที่มีความหนาได้ตั้งแต่ 2 - 40 มิลลิเมตร
และมีหลายขนาดให้เลือกใช้ตามความเหมะสม

1.2 แผ่นเอบีเอส และแผ่นไฮอิมแพ็ค

บริษัทยังเป็นผู้ผลิต และจำหน่ายแผ่นเอบีเอส และแผ่นไฮอิมแพ็ค รวมถึงพลาสติกชนิดอื่น ๆ
อีกหลายประเภทด้วย ระบบรีด (Extrusion System) ภายใต้เครื่องหมายการค้า “Moden
Plas” และรับจ้างผลิตตามคำสั่งซื้อจากลูกค้า (Made to Order)

แผ่นเอบีเอส เป็นแผ่นพลาสติกประเภท Thermo Plastic ผลิตจากเม็ดพลาสติก Polymer ชนิด
Acrylonitrile Butadiene Styrene (ABS) มีคุณสมบัติคือ ทนแรงกระแทก ทนสารเคมี ฯลฯ
สามารถใช้ความร้อนในการขึ้นรูปได้ดี

มีผิวเงา มัน วาว

แผ่นไฮอิมแพ็ค เป็นแผ่นพลาสติกประเภท Thermo Plastic ผลิตจากเม็ดพลาสติก Polymer ชนิด
High Impact Polystyrene (HIPS) ลักษณะโดยทั่วไปคล้าย ๆ แผ่นเอบีเอส
แตกต่างกันในด้านคุณสมบัติในการนำไปใช้งาน

ปัจจุบันบริษัทสามารถผลิตแผ่นเอบีเอส และแผ่นไฮอิมแพ็ค โพลีสไตลีน
และแผ่นพลาสติกที่มีมูลค่าเพิ่มอีกหลาก หลายชนิด อาทิเช่น แผ่นอะคริลิคระบบเครื่องรีด
ทั้งแผ่นเรียบและแผ่นลายเกร็ดน้ำแข็ง (Frost) แผ่น PMMA capped ABS และแผ่นเรียบ PP
เป็นต้น สามารถผลิตในขนาดความหนาตั้งแต่ 1.5 ถึง 10.0 มิลลิเมตร และมีขนาดหน้ากว้างได้ถึง
2.5 เมตร โดยใช้เครื่องรีดทันสมัยที่ได้นำเข้าและมีการติดตั้งแล้วเสร็จในปีที่ผ่านมา

2. การตลาดและภาวะอุตสาหกรรมการแข่งขัน

2.1 การพัฒนาทางการตลาด

แผ่นอะคริลิค

บริษัทให้ความสำคัญต่องานวิจัยและพัฒนาเสมือนหนึ่งเป็นเครื่องมือทางวิทยาศาสตร์ในการพัฒนาผลิตภัณฑ์ทั้งอะคริลิคและพลาสติกระบบเครื่องรีดอื่น
ๆ ที่มีคุณสมบัติพิเศษ เป็นต้นว่าช่วยประหยัดพลังงาน และเป็นมิตรต่อสิ่งแวดล้อม
ซึ่งสามารถนำไปใช้งานได้หลากหลาย เช่น ป้ายไฟโฆษณา หรือป้ายไฟนำแสง เป็นต้น
นอกจากนี้แล้วบริษัทยังคงเดินหน้าในการพัฒนาเทคโนโลยีใหม่ ๆ
ในการแปรรูปและขึ้นรูปชิ้นงานแผ่นที่มีขนาดใหญ่และแผ่นที่หนามาก
ซึ่งบริษัทสามารถที่จะถ่ายทอดเทคโนโลยี่ดังกล่าวนี้ให้แก่ลูกค้าของบริษัทได้อันจะเป็นการช่วยให้บริษัทชิงความได้เปรียบเหนือคู่แข่งขัน

แผ่นเอบีเอส และแผ่นไฮอิมแพ็คโพลีสไตรีน

บริษัทยังคงให้ความสำคัญในการพัฒนาการปรับปรุงคุณภาพแผ่นดังกล่าวให้ได้มาตรฐานการผลิตแผ่นเอบีเอสและแผ่นไฮอิมแพคฯ
และที่สำคัญคือการปรับปรุงคุณภาพแผ่นให้ได้ตรงตามมาตรฐานสเปคและความคาดหวังของลูกค้าแต่ละราย
ทั้งนี้เพราะบริษัทผลิตแผ่นดังกล่าวให้ลูกค้าตามคำสั่งซื้อของแต่ละราย
ซึ่งมีความแตกต่างกันตั้งแต่วัตถุดิบที่ต่างกัน และมาตรฐานสินค้าที่แตกต่างกันในแต่ละรายด้วย

นอกจากนั้นในปีที่ผ่านมา บริษัทประสบความสำเร็จในการพัฒนาแผ่น PE
สูตรใหม่ที่สามารถใช้กับงานประเภทต่าง ๆ หลากหลายชนิดสำหรับผลิตชิ้นงานต่าง ๆ
ของอุตสาหกรรมประดับยนต์

2.2 แนวโน้มภาวะอุตสาหกรรม และภาวะการณ์แข่งขัน

อะคริลิค

อาจกล่าวได้ว่า การแข่งขันของอุตสาหกรรมการผลิตแผ่นอะคริลิคในปีที่แล้วมีความผันผวนมาก
ดังจะเห็นได้ว่าบริษัทมีผลประกอบการที่ดีสูงกว่าเป้าหมายทั้งในแง่ของปริมาณการขายและผลกำไรในครึ่งปีแรก
แต่กลับมีผลประกอบการทั้งปีต่ำกว่าเป้าหมายทั้งนี้เป็นเพราะได้รับผลกระทบอย่างมากต่อภาวะเศรษฐกิจที่ตกต่ำทั่วโลก
และผลกระทบโดยตรงจากราคาวัตถุดิบโดยเฉพาะราคา MMA ที่พุ่งสูงขึ้นมาก
สวนกระแสของราคาวัตถุดิบทางเคมีประเภทอื่น ๆ ที่ลดลงในครึ่งปีหลัง
ซึ่งผลจากการทรุดตัวลงของการบริโภคและการแข่งขันด้วยการตัดราคากันซึ่งก็เป็นเรื่องปรกติของกฎอุปสงค์อุปทาน
แต่ก็ทำให้บริษัทและผู้ผลิตรายอื่น ๆ
ในประเทศได้รับผลกระทบในการดำเนินการธุรกิจที่มีผลกำไรขั้นต้นที่ต่ำมากและที่สุดก็ส่งผลให้กำไรจากการดำเนินงานในไตรมาสที่
4 ติดลบหรือขาดทุนและทำให้ผลกำไรในภาพรวมทั้งปี

ต่ำกว่าประมาณการในปี 2551

แผ่นเอบีเอส และแผ่นไฮอิมแพ็คโพลีสไตรีน

ด้วยเหตุผลเดียวกันกับข้างต้น ธุรกิจของ ABS และ HIPS
นับว่าได้รับผลกระทบค่อนข้างมากจากภาวะการเศรษฐกิจที่ถดถอยซึ่งส่งผลให้ยอดขายและยอดการผลิตของภาคอุตสาหกรรมยานยนต์ตกลงมากกว่า
30.0% ซึ่งนับว่าเป็นสถิติที่ต่ำสุดในประวัติศาสตร์ของอุตสาหกรรมยานยนต์ในประเทศ
ส่งผลให้ยอดขายแผ่น ABS/HIPS ของบริษัทในปี 2551 ต่ำกว่าเป้าหมายถึง 20.0%
ซึ่งนับเป็นเปอร์เซ็นต์ลดลงที่สอดคล้องกับอุปสงค์อุปทานของภาคอุตสาหกรรมยานยนต์และเครื่องใช้ไฟฟ้า
(ตู้เย็น) ในปีที่ผ่านมา

จากผลพวงของภาวะเศรษฐกิจถดถอยทั่วโลก
บริษัทมีความเชื่อมั่นว่าภาคอุตสาหกรรมของตู้เย็นและยานยนต์จะมีการฟื้นตัวอย่างรวดเร็วในไม่ช้านี้
และย่อมส่งผลให้ธุรกิจการผลิตแผ่น ABS/HIPS
ของบริษัทสามารถฟื้นตัวและเติบโตได้เช่นกันในปีสองปีข้างหน้านี้

3. การจัดหาผลิตภัณฑ์หรือบริการ

บริษัทแบ่งกระบวนการผลิตออกเป็น 2 ระบบ คือ ระบบ Cast Acrylic Sheet
ในการผลิตแผ่นอะคริลิค และระบบ Extrusion System
ในการผลิตแผ่นเอบีเอสและแผ่นไฮอิมแพ็คและแผ่นพลาสติกระบบรีด (extrusion)
ปัจจุบันมีกำลังการผลิตที่ 12,000 ตันต่อปี สำหรับการผลิตแผ่นอะคริลิคแบบหล่อ หรือ Cast
Acrylic Sheet ได้มีการปรับประสิทธิภาพการผลิตโดยสามารถเพิ่มกำลังการผลิตได้กว่า 10,000
ตันต่อปี นอกจากนั้นดังที่ได้กล่าวแล้วว่า บริษัทถือเป็นนโยบายการผลิต
ในการที่จะทำการพัฒนาผลิตภัณฑ์ใหม่ ๆ
ที่มีมูลค่าเพิ่มในการตอบสนองความต้องการของลูกค้าทั้งในและต่างประเทศ
ซึ่งในแต่ละปีบริษัทจะมีแผนการพัฒนาและการวางแผนตลาดผลิตภัณฑ์ใหม่และมีการทบทวนติดตามความคืบหน้าของพัฒนาการดังกล่าวให้เหมาะสมกับภาวะการณ์ตลาดเป็นสำคัญ
ทั้งนี้ในการพัฒนาการแต่ละโครงการจะมีการพิจารณาถึงความพร้อมในด้านการให้บริการทางด้านเทคนิคแก่ลูกค้าควบคู่ไปด้วย
ทั้งนี้เพื่อให้มั่นใจได้ว่าลูกค้าจะมีความเข้าใจและมั่นใจในการใช้ผลิตภัณฑ์ดังกล่าวได้อย่างมีประสิทธิภาพและมีความพึงพอใจต่อผลิตภัณฑ์ของบริษัทเป็นสำคัญ

4. การจัดหาวัตถุดิบ

รายละเอียดสัดส่วนการสั่งวัตถุดิบจากในและต่างประเทศ

หน่วย : ล้านบาท

+------------+--------+--------+--------+--------+--------+--------+
|            | ปี 2551 |        | ปี 2550 |        | ปี 2549 |        |
+------------+--------+--------+--------+--------+--------+--------+
|            | ย      | ร้อยละ  | ย      | ร้อยละ  | ย      | ร้อยละ  |
|            | อดสั่งซื้อ |        | อดสั่งซื้อ |        | อดสั่งซื้อ |        |
+------------+--------+--------+--------+--------+--------+--------+
| ในประเทศ   | 911.61 | 84.33  | 884.30 | 95.91  | 738.57 | 93.73  |
|            |        |        |        |        |        |        |
| ต่างประเทศ  | 169.36 | 15.67  | 37.70  | 4.09   | 49.42  | 6.27   |
+------------+--------+--------+--------+--------+--------+--------+
| รวม        | 1      | 100.00 | 922.00 | 100.00 | 787.99 | 100.00 |
|            | 080.97 |        |        |        |        |        |
+------------+--------+--------+--------+--------+--------+--------+

แผ่นอะคริลิค

น้ำยา MMA เป็นวัตถุดิบที่เป็นผลพลอยได้ (By-product)
มาจากขบวนการผลิตทางอุตสาหกรรมปิโตรเคมี ซึ่งเป็นวัตถุดิบหลักมากกว่าร้อยละ 90
ในการผลิตแผ่นอะคริลิค ซึ่งในปัจจุบันน้ำยา MMA ยังมีปริมาณสูงกว่าความต้องการใช้ ดังนั้น
กรณีบริษัทไม่สามารถซื้อได้จากบริษัท Thai MMA ด้วยสาเหตุใดก็ตาม
ก็สามารถสั่งซื้อจากผู้ขายรายอื่นในประเทศหรือสามารถนำเข้าโดยตรงจากกลุ่มบริษัท Lucite
International ได้

แผ่นเอบีเอส และแผ่นไฮอิมแพ็ค

วัตถุดิบที่ใช้ในการผลิต คือเม็ดพลาสติกในตระกูล Styrene บริษัทมีนโยบายซื้อเม็ดพลาสติก ABS
จากตัวแทนที่นำเข้ามาในประเทศไทย โดยนำเข้ามาจากประเทศญี่ปุ่นและเกาหลีเป็นสำคัญ
เนื่องจากลูกค้าส่วนใหญ่เป็นบริษัทของประเทศญี่ปุ่นหรือมีการร่วมลงทุนจากประเทศญี่ปุ่น
และต้องการแผ่น ABS ที่มีคุณภาพสูง ซึ่งลูกค้าแต่ละรายต่างกำหนดคุณสมบัติ (Specifications)
ที่ต่างกัน

สำหรับเม็ดพลาสติก HIPS บริษัทสั่งซื้อจากผู้ผลิตในประเทศประมาณ 3-4 ราย
เพราะปัจจุบันผู้ผลิตภายในประเทศมีการพัฒนาเทคโนโลยีการผลิต
ทำให้คุณภาพของเม็ดพลาสติกมีคุณสมบัติเทียบเท่ากับเม็ดพลาสติกที่นำเข้าจากต่าง

ประเทศ และมีราคาต่ำกว่าเมื่อเปรียบเทียบกับราคานำเข้าเม็ดพลาสติก HIPS

5. นโยบายการผลิตที่สำคัญ

บริษัทได้ดำเนินนโยบายการผลิต ในหัวข้อหลักที่สำคัญ ดังนี้

1.  การกำหนดเป้าหมายด้านการเพิ่มผลผลิต
    การลดเปอร์เซ็นต์ความสูญเสียการใช้วัตถุดิบที่เหมาะสม และการ

เพิ่มประสิทธิภาพในการผลิต เป็นต้น

2.  การปรับปรุงเครื่องมือและอุปกรณ์ เพื่อลดเปอร์เซ็นต์การสูญเสียในระหว่างการผลิตลง
    และปรับปรุงคุณภาพ

สินค้าให้ได้มาตรฐาน เป็นที่ยอมรับของลูกค้าทั้งในประเทศและต่างประเทศ

3.  การจัดทำแผนงานเพื่อลดต้นทุนการผลิต (Cost Saving) เช่น การปรับปรุงขบวนการผลิต
    แผนงานในการผลิตเป็นต้น เพื่อปรับปรุงต้นทุนในการผลิตให้ลดลง
    ซึ่งจะทำให้สามารถแข่งขันในตลาดได้

4.  บริษัทยังคงให้ความสำคัญในการยกระดับการพัฒนาผลิตภัณฑ์ใหม่โดยเฉพาะผลิตภัณฑ์พิเศษที่มีมูลค่าเพิ่มโดยถือเป็นนโยบายทางการค้าของบริษัท
    ซึ่งในปี 2551
    ทางฝ่ายบริหารได้ตัดสินใจที่จะชลอการวางตลาดผลิตภัณฑ์ใหม่ออกไปด้วยเหตุผลด้านการตลาดที่เห็นว่าไม่เหมาะสมท่ามกลางการถดถอยทางเศรษฐกิจทั่วโลก
    อย่างไรก็ตามบริษัทพร้อมที่จะดำเนินการวางตลาดผลิตภัณฑ์ใหม่ประมาณ 2-3
    ชนิดที่ได้ผ่านการทดสอบการยอมรับจากลูกค้าแล้วในปีที่ผ่านมา
    ซึ่งคาดว่าจะสามารถวางตลาดได้ในปี 2552 นี้

5.  แม้จะมีผลกระทบจากภาวะเศรษฐกิจถดถอยทั่วโลก
    ดังจะเห็นได้จากการปลดพนักงานจำนวนมากของหลายภาคอุตสาหกรรม
    และสถิติคนว่างงานที่เพิ่มสูงขึ้นมากตั้งแต่ปลายปี 2551นี้ บริษัทยังคงให้ความ
    สำคัญมากต่อการพัฒนาบุคลากร โดยจัดประเภทวิชาการอบรมที่หลากหลาย
    และส่งเสริมให้มีการประชุมหารือแลกเปลี่ยนความคิดเห็นระหว่างองค์กรมากขึ้น
    ซึ่งวัตถุประสงค์ก็เพื่อให้เกิดการพัฒนาประสิทธิภาพการผลิตด้วยการสื่อสารระหว่างกันที่ดีและมีการร่วมกันระดมความคิดเห็นการมีส่วนร่วมในขบวนการแก้
    ปัญหา ซึ่งทั้งหมดนี้จะส่งผลประโยชน์ให้กับบริษัทในที่สุด

6. ผลกระทบต่อสิ่งแวดล้อม

การดำเนินการเพื่อลดผลกระทบต่อสิ่งแวดล้อม

การควบคุมผลกระทบต่อสิ่งแวดล้อมตลอดจนผลการปฏิบัติงานจริงเมื่อเทียบกับอัตราสูงสุดที่กฎหมายกำหนด
สรุปเป็นข้อ ๆ ได้ดังต่อไปนี้

1.  ผลกระทบเกี่ยวกับสารเคมี Polychlorinated Biphenyls ที่อาจรั่วออกมาจากหม้อแปลง

  ปัจจุบัน บริษัทมีหม้อแปลง 6 ชุด และมีการบำรุงรักษาเปลี่ยนถ่ายน้ำมันอย่างสม่ำเสมอ
  บริษัทไม่มีการใช้สาร เคมีดังกล่าว

2.  ผลกระทบเกี่ยวกับ แอสเบสตอส

บริษัทไม่ได้ใช้ แอสเบสตอส ในกระบวนการผลิต ส่วนพื้นที่ที่มีแอสเบสตอสคือ
พื้นที่ที่ใช้กระเบื้องมุงหลังคา

  ซึ่งในปีที่ผ่านมา บริษัทได้ดำเนินการเปลี่ยนหลังคาเป็น Metal sheet ไปแล้วบางส่วน
  สำหรับพื้นที่ที่ยังเป็นหลังคากระเบื้อง ได้มีการการตรวจวัดเพื่อเฝ้าระวังปัญหา
  ซึ่งค่าที่ได้มาอยู่ในเกณฑ์มาตรฐาน

3.  ผลกระทบเกี่ยวกับถังเก็บสารเคมี รายการถังเก็บที่บริษัทมีอยู่ดังต่อไปนี้

-   ถังเก็บน้ำมันเตาขนาด 15 ตัน 2 ถัง

-   ถังเก็บ Methyl Methacrylate (MMA) ขนาด 50 ตัน 3 ถัง

-   ถังเก็บน้ำชนิดหอสูง มีถังเก็บ 2 ถัง ขนาด 10 ตัน

-   ถังเก็บน้ำขนาด 5 ตัน สำหรับหม้อไอน้ำ 1 ถัง

-   บริเวณถังเก็บน้ำมันเตา บริษัทได้จัดทำกำแพงคอนกรีตล้อมรอบถังเพื่อป้องกันการรั่วไหลลงดิน
    และจัด

  เก็บกรณีรั่วไหล

-   บริเวณถังเก็บ MMA มีการจัดทำกำแพงคอนกรีตล้อมรอบมีระบบน้ำสเปรย์
    หล่อเลี้ยงเพื่อควบคุมอุณหภูมิ

-   ถังเก็บน้ำใช้สำหรับจ่ายน้ำไปยังโรงงาน Casting และโรงงาน Extrusion

4.  ของเสียและการกำจัด

-   ของเสียที่เป็นขยะ เช่น กระดาษ และเศษขยะทั่วไป จากสำนักงาน
    ซึ่งบริษัทได้ทำสัญญากับหน่วยงาน

องค์การบริหารส่วนตำบลนำไปกำจัด

-   ของเสียจากกระบวนการในโรงงานที่ถือเป็นขยะอันตราย บริษัทได้จัดส่งให้บริษัท เบตเตอร์
    เวิลด์ กรีน

  จำกัด (มหาชน) ซึ่งเป็นบริษัทที่ได้รับอนุญาตในการจัดการกากอุตสาหกรรมถูกต้องตามกฎหมาย
  ในการ

  กำจัดขยะอันตรายที่เกิดขึ้นภายในบริษัท

-   แผ่นอะคริลิคที่เหลือเศษจากการตัดแผ่น รวบรวมขายยังต่างประเทศ

-   เศษโลหะจากการทำงานของฝ่ายซ่อมบำรุง รวบรวมขายในประเทศ

5.  น้ำฝนที่ตกลงในพื้นที่โรงงาน

1.  โรงงานของบริษัทมีร่องระบายน้ำตามอาคารต่าง ๆ ออกสู่รางระบายน้ำสาธารณะ

6.  น้ำเสียที่ออกจากโรงงาน

  บริษัทมีบ่อดักและปรับสภาพน้ำเสียอยู่ด้านหลังโรงงาน ซึ่งได้มีการตรวจสอบคุณภาพน้ำ
  เพื่อตรวจสอบว่าน้ำเสียที่ออกจากโรงงานไม่มีการปนเปื้อนสารเคมี โลหะหนัก
  ตามที่กฎหมายกำหนด ซึ่งผลการตรวจวัดค่าที่ได้ไม่เกินมาตรฐานกำหนดของกระทรวงอุตสาหกรรม
  ซึ่งน้ำเสียของโรงงานไม่มีสารเคมีอันตรายเจือปนแต่อย่างใด แต่ยังมีค่า BOD (Biochemical
  oxygen demand) และ COD (Chemical oxygen demand) ซึ่งสูงเกินมาตรฐาน
  บริษัทได้มีการสอบสวนหาสาเหตุและดำเนินการแก้ไขและป้องกันแล้ว

7.  อากาศที่ออกจากปล่อง

  บริษัทมีหม้อไอน้ำสำหรับใช้งานและสำรองในการผลิต ผลการตรวจคุณภาพอากาศจากปล่อง
  อยู่ในเกณฑ์มาตรฐาน

8.  บริเวณที่เก็บสารเคมี

  บริษัทมีการจัดเก็บ V65 (2,4 – Dunethyl Valeronitrile) ซึ่งใช้เป็น Catalyst
  ในกระบวนการผลิตมีพื้นที่เก็บไว้อย่างมิดชิด
  ควบคุมอุณหภูมิการจัดเก็บพร้อมทั้งติดตั้งอุปกรณ์แจ้งเหตุ ในกรณีอุณหภูมิสูงผิดปกติ

จากผลการวิเคราะห์ข้อมูลผลกระทบต่อสิ่งแวดล้อมของบริษัทตามรายละเอียดด้านบน
รวมทั้งได้จัดผู้ดูแลรับผิดชอบในแต่ละส่วนอย่างชัดเจน และประกาศเป็นนโยบายความปลอดภัย
อาชีวอนามัยและสิ่งแวดล้อม มีการติดตามงานอย่างต่อเนื่อง
บริษัทจึงไม่ประสบปัญหาด้านสิ่งแวดล้อมในช่วงระยะเวลาที่ผ่านมา

ค่าใช้จ่ายในการลงทุนเพื่อควบคุมสิ่งแวดล้อมในช่วงปีที่ผ่านมาหรือในอนาคต

ค่าใช้จ่ายในการควบคุมสิ่งแวดล้อมในระยะ 3 ปี ได้แบ่งออกเป็นกลุ่ม ๆ ได้ดังนี้

-   ค่าใช้จ่ายในการตรวจวัดด้านสิ่งแวดล้อมทั้งภายในโรงงานและนอกโรงงาน
    เป็นกิจกรรมต่อเนื่องปีละประมาณ 100,000 บาท

-   ค่าใช้จ่ายในการปรับปรุงอุปกรณ์ เครื่องจักร บำรุงรักษาและอื่น ๆ
    เป็นกิจกรรมต่อเนื่องปีละประมาณ 1,000,000 บาท

-   ค่าใช้จ่ายในการจัดการของเสีย เป็นกิจกรรมต่อเนื่องปีละประมาณ 200,000 บาท

-   ค่าใช้จ่ายในการเตรียมดำเนินการพัฒนาระบบบริหารจัดการด้านสิ่งแวดล้อมตามมาตรฐาน
    ISO14001 ประมาณปีละ 100,000 บาท

งานที่ยังไม่ส่งมอบ

-ไม่มี-